ఉపేంద్ర (నటుడు)

ఉపేంద్ర ఒక భారతీయ సినీ దర్శకుడు, నటుడు. కొన్ని తెలుగు సినిమాలలో కూడా నటించాడు.

నేపధ్యము
ఇతని పూర్తి పేరు ఉపేంద్ర రావు. కర్ణాటక రాష్ట్రంలోని ఉడిపి జిల్లా, కుందాపుర లోని తెక్కెట్టెలో మంజునాధరావు, అనసూయమ్మ లకు జన్మించాడు. ఇతని అన్న సుధీందర్ రావు తర్వాత ఇతను వీరి తల్లిదండ్రులకు రెండవ సంతానం. వీరి కుటుంబం మిక్కిలి పేదరికంలో ఉండేది. కుటుంబ పోషణకోసం వీరి తండ్రి రెక్కలు ముక్కలు చేసుకునేవాడు. చిన్నతనంలోనే ఇతనికి కంటికి సంబంధించిన ఇన్‌ఫెక్షన్ సోకి చాలా బాధపడ్డాడు. దీని ఫలితంగా ఇప్పటికీ ఇతని కనుగుడ్లు త్రిప్పడంలో ఇబ్బందిని ఎదుర్కొంటున్నాడు. దీనిని మనం ఇతడు నటించిన చిత్రాలలో కూడా గమనించవచ్చు. బెంగుళూరు లోని ఎ.పి.ఎస్ కాలేజ్ ఆఫ్ కామర్స్ నుండి బికాం పట్టాను అందుకున్నాడు. కళాశాలలో ఉండగానే స్నేహితులతో కలిసి ఒక నాటక బృందాన్ని ఏర్పాటు చేసుకొని నాటక ప్రదర్శనలు చేసేవాడు. అలా నటిస్తూనే డిగ్రీ చివరి సంవత్సరంలో తన దూరపు బంధువైన ప్రముఖ కన్నడ నటుడు  కాశీనాధ్  దృష్టిలో పడ్డాడు. ఇది ఇతని నట జీవితంలో మేటి మైలురాయిగా నిలిచి ఆ తర్వాత అతని నట జీవితాన్ని కీలక మలుపు తిప్పింది.

వ్యక్తిగత జీవితము
2003, డిసెంబరు 14న ఇతను తన సహనటి, మిస్ కోల్‌కతాగా ఎన్నికైన ప్రియాంక త్రివేదిని వివాహం చేసుకున్నాడు. వీరి కుటుంబం బెంగుళూరు లోని బనశంకరి మూడవ స్టేజిలో శాశ్వత నివాసం ఏర్పరుచుకున్నారు.

సినిమాలు
ఉపేంద్రకు సినీరంగంలోని దాదాపు అన్ని విభాగాలలో చాలా మంచి పరిజ్ఞానం ఉంది. దర్శకుడిగా తన సినీ జీవితం ప్రారంభించినప్పటికీ నటుడిగా, కథా రచయితగా, పాటల రచయితగా, సంగీత దర్శకుడిగా, నేపథ్య గాయకుడిగా తన ప్రతిభను నిరూపించుకున్నాడు.

దర్శకుడిగా

నటుడిగా

మూలాలు

బయటి లంకెలు

తెలుగు సినిమా నటులు
తెలుగు సినిమా ప్రతినాయకులు
కన్నడ సినిమా దర్శకులు
కన్నడ సినిమా నటులు
ఫిలింఫేర్ అవార్డుల విజేతలు